CELEX: 32010L0003
Language: sk
Date: 2010-02-01 00:00:00
Title: Smernica Komisie 2010/3/EÚ z  1. februára 2010 , ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohy III a IV technickému pokroku

2.2.2010   
            
            
               SK
            
            
               Úradný vestník Európskej únie
            
            
               L 29/5
            
         SMERNICA KOMISIE 2010/3/EÚ
   z 1. februára 2010,
   ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohy III a IV technickému pokroku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre bezpečnosť spotrebiteľov,
   keďže:
   
               (1)
            
            
               Vedecký výbor pre spotrebné výrobky (ďalej len „VVSV“), následne nahradený v zmysle rozhodnutia Komisie 2008/721/ES (2) Vedeckým výborom pre bezpečnosť spotrebiteľov (ďalej len „VVBS“), dospel vo svojom stanovisku z 15. apríla 2008 k záveru, že Ethyl Lauroyl Arginate HCl je pre spotrebiteľov bezpečný, ak sa používa v najvyššej prípustnej koncentrácii 0,8 % v mydlách, šampónoch proti lupinám a nesprejových dezodorantoch. Preto by sa mal zaradiť do prílohy III k smernici 76/768/EHS.
            
         
               (2)
            
            
               V tom istom stanovisku dospel VVSV k záveru, že Ethyl Lauroyl Arginate HCl je pre spotrebiteľov bezpečný, ak sa používa v najvyššej prípustnej koncentrácii 0,4 % ako konzervačná látka v kozmetických výrobkoch. Napriek tomu sa výbor domnieva, že by sa nemal používať v kozmetických výrobkoch na pery, na hygienu ústnej dutiny a v sprejoch, pretože môže dráždiť sliznice a dýchacie ústrojenstvo. Preto by sa mal spolu s týmito obmedzeniami zaradiť do prílohy VI k smernici 76/768/EHS.
            
         
               (3)
            
            
               Smernica 76/768/EHS by sa preto mala zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,
            
         PRIJALA TÚTO SMERNICU:
   Článok 1
   Prílohy III a VI k smernici 76/768/EHS sa menia a dopĺňajú v súlade s prílohou k tejto smernici.
   Článok 2
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. septembra 2010. Komisii bezodkladne oznámia znenie týchto ustanovení.
   Tieto ustanovenia uplatňujú od 1. marca 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 1. februára 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 262, 27.9.1976, s. 169.
   
      (2)  Ú. v. EÚ L 241, 10.9.2008, s. 21.
   
      PRÍLOHA
      
                  1.
               
               
                  Do tabuľky v časti 1 prílohy III k smernici 76/768/EHS sa pridáva táto položka:
                  
                              Referenčné číslo
                           
                           
                              Látka
                           
                           
                              Obmedzenia
                           
                           
                              Podmienky použitia a upozornenia, ktoré musia byť uvedené na obale
                           
                        
                              Oblasť aplikácie a/alebo použitia
                           
                           
                              Najvyššia prípustná koncentrácia v konečnom kozmetickom výrobku
                           
                           
                              Iné obmedzenia a požiadavky
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              „207
                           
                           
                              Ethyl Lauroyl Arginate HCl (INCI) ( (1)
                              
                              Etyl N
                                 2-dodekanoyl-L-argininát, hydrochlorid
                              č. CAS 60372-77-2
                              č. ES 434-630-6
                           
                           
                              
                                          a)
                                       
                                       
                                          mydlá;
                                       
                                    
                                          b)
                                       
                                       
                                          šampóny proti lupinám;
                                       
                                    
                                          c)
                                       
                                       
                                          dezodoranty, okrem dezodorantov v sprejoch.
                                       
                                    
                           
                              0,8 %
                           
                           
                              Na iné účely ako zabránenie rozmnožovaniu mikroorganizmov vo výrobku. Tento účel musí vyplývať z prezentácie výrobku.
                           
                           
                               
                           
                        
            
                  2.
               
               
                  Do tabuľky v časti 1 prílohy VI k smernici 76/768/EHS sa pridáva táto položka:
                  
                              Referenčné číslo
                           
                           
                              Látka
                           
                           
                              Najvyššia prípustná koncentrácia
                           
                           
                              Obmedzenia a požiadavky
                           
                           
                              Podmienky použitia a upozornenia, ktoré musia byť uvedené na obale
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                        
                              „58
                           
                           
                              Ethyl Lauroyl Arginate HCl (INCI) (*) (2)
                              
                              Etyl N
                                 2-dodekanoyl-L-argininát, hydrochlorid (*)
                              č. CAS 60372-77-2
                              č. ES 434-630-6
                           
                           
                              0,4 %
                           
                           
                              Nepoužívať v kozmetických výrobkoch na pery, na hygienu ústnej dutiny a v sprejoch.
                           
                           
                               
                           
                        
            
         (1)  Ako konzervačná látka pozri časť 1 položku č. 58 prílohy VI.“
      
         (2)  V prípade iného použitia ako konzervačnej látky pozri časť I položku č. 207 prílohy III.“